לארי דייוויד

לורנס ג'ין "לארי" דייוויד (באנגלית: Lawrence Gene "Larry" David; נולד ב-2 ביולי 1947) הוא יוצר סדרות, תסריטאי, במאי טלוויזיה ושחקן קולנוע וטלוויזיה יהודי-אמריקאי. יחד עם ג'רי סיינפלד יצר בשנת 1989 את הסיטקום "סיינפלד", שנחשב לאחת מקומדיות המצבים הפופולריות והמוערכות ביותר אי פעם. בשנת 2000 החלה להופיע הסדרה הקומית-סטירית "תרגיע", שהופיעה בהמשכים במשך 12 עונות (2024). שתי הסדרות מאופיינות בדיאלוגים ובמצבים אבסורדיים, עוסקות באתיקה של הסוציולוגיה המודרנית תוך התייחסות נרחבת למצבים חברתיים שכיחים. דייוויד נמנה גם עם צוות הכותבים של התוכנית המצליחה "סאטרדיי נייט לייב" בשנים 1984–1985.

קורות חיים
לורנס ג'ין דייוויד נולד בשכונת שיפסהד ביי , בברוקלין, ניו יורק שבארצות הברית למשפחה יהודית. בנה של רוז (נולדה בשם רגינה ברנדס) ומורטימור ג'וליוס "מורטי" דייוויד, שהיה יצרן בגדי גברים. משפחת אביו הגיעה לארצות הברית מגרמניה במאה ה-19, בעוד אמו נולדה בטרנופול שבאימפריה האוסטרו-הונגרית (כיום באוקראינה). הוא למד בבית הספר התיכון של שיפסד ביי , ולאחר מכן באוניברסיטת מרילנד, וסיים עם תואר ראשון בהיסטוריה. אחרי הקולג', הוא התגייס לשירות המילואים של צבא ארצות הברית.

 קריירה 
"סיינפלד"
דייוויד חבר לג'רי סיינפלד והם יצרו ב-1989 פיילוט ל־NBC בשם "The Seinfeld Chronicles" ממנו התפתחה קומדיית המצבים "סיינפלד", מהסדרות המצליחות אי פעם. דייוויד כתב 62 מפרקי הסדרה, בהם הפרק ההתערבות שעבורו זכה בפרס אמי על כתיבת הפרק. אחד מן הביטויים בו נעשה שימוש בפרק, "master of my domain", הפך לביטוי שגור בתרבות הפופולרית. הוא זכה באמי נוסף עבור הסדרה והיה מועמד 19 פעמים סך הכל. הוא עזב את הסדרה אחרי שבע עונות, אולם חזר כדי לכתוב את פרק הסיום בעונה התשיעית והאחרונה. דמותו של ג'ורג' קוסטנזה ב"סיינפלד" מבוססת על אישיותו של לארי דייוויד.

נוסף לכתיבה וליצירה דייוויד גילם מספר דמויות משנה, בהן את קולו של ג'ורג' סטיינברנר, הבוס של ג'ורג' קוסטנזה שנראה מאחור בלבד, מוכר עיתונים, פעיל גרינפיס, עורך דינו של פרנק קוסטנזה העוטה גלימה ועוד.

עבור זכויות השידור לסדרת קומדיית המצבים "סיינפלד" קיבל לארי דייוויד סכום של 200 מיליון דולר.

לאחר "סיינפלד"
במשך השנים דייוויד נענה להזמנות לגלם את עצמו במספר סדרות: "הפמליה", "האנה מונטנה", "הליגה", ועוד.

הוא גילם מספר תפקידים קטנים בסרטיו של וודי אלן, כמו בסרט סיפורי ניו יורק (1989) שהובילו בשנת 2009 להשתתפותו כדמות ראשית בסרט "מה שעובד" לצד אוון רייצ'ל ווד.

ב-2015 יצר והופיע בתיאטרון עם ההצגה "Fish In The Dark".

"תרגיע"

בשנת 2000, עלתה ברשת HBO סדרה קומית חדשה בכיכובו של דייוויד, "תרגיע". סגנון הסדרה שעוסקת בעצם ב"כלום" נשמר. זוהי סדרה בעלת מאפיינים אוטוביוגרפים של דייוויד, והוא מגלם גרסה בדיונית של עצמו. כאשר היא עוסקת בחיי נישואיו, יחסיו עם חבריו ויחסיו עם האנשים העובדים איתו. אל הסדרה מגיעים שחקני קולנוע וטלוויזיה רבים להופעות אורח, לרוב בתור עצמם. בין המתארחים ניתן למצוא את בן סטילר, דייוויד שווימר, ונדה סייקס, מרטין סקורסזה, דסטין הופמן, סטיבן קולבר, ריקי ג'רווייס, רוזי אודונל, מל ברוקס ועוד. לאורך הסדרה מופיע השחקן ריצ'רד לואיס כחברו הטוב ביותר של לארי. גם הוא משחק בסדרה את עצמו. העונה השביעית היוותה איחוד של "סיינפלד". במהלכה התארחו כל ארבעת השחקנים הראשיים ב"סיינפלד", וכן דמויות משניות רבות. העלילה סבבה סביב צילום פרק איחוד ל"סיינפלד".

הסדרה, בת שתים עשרה עונות, השיגה פופולריות רבה בארצות הברית וזכתה בפרסים רבים דוגמת פרס גלובוס הזהב 2003 לסדרה הקומית הטובה ביותר. הסדרה הגיעה לסופה ב-2024, בפרק סיום הדומה מאוד לפרק הסיום של 'סיינפלד', בהשתתפותו של ג'רי סיינפלד.

ב-2015 וב-2016 הופיע דייוויד בתפקיד אורח קבוע ב"סאטרדיי נייט לייב" בה חיקה את המועמד לנשיאות ברני סנדרס, בפינה שכללה מחוות קבועות ל"תרגיע". הוא אף הנחה תוכנית אחת ב-2016.

חיים אישיים
בשנים 1993–2007 היה נשוי לאקטיביסטית איכות הסביבה האמריקאית-יהודייה לורי לנארד , מפיקה שהפיקה בין היתר את הסרט "ענבים חמוצים" אותו כתב וביים דייוויד. לזוג נולדו שתי בנות, בהן התסריטאית והשחקנית קאזי דייוויד. הם התגוררו באזור לוס אנג'לס.

ב-7 באוקטובר 2020 נישא דייוויד לאשלי אנדרווד, אותה הכיר במסיבת יום הולדתו של סשה ברון כהן בשנת 2017.

דייוויד מגדיר עצמו כאתאיסט.

 פרסים ומועמדויות 
שנהפרסקטגוריהעבורתוצאהמקור1991פרס אמי לבידור בפריים טייםהכתיבה הטובה ביותר בסדרה קומיתסיינפלד1992ההישג האישי הטוב ביותר בתסריט בסדרה קומית1993פרסי גילדת המפיקים של אמריקההמפיק המבטיח ביותר בטלוויזיה1994פרס אמי לבידור בפריים טייםהכתיבה הטובה ביותר בסדרה קומית2003פרס גלובוס הזהבהשחקן הטוב ביותר בסדרת קומדיה או סדרה מוזיקליתתרגיעפרס אמי לבידור בפריים טייםהשחקן הראשי הטוב ביותר בסדרת קומדיה20042005פרס גלובוס הזהבהשחקן הטוב ביותר בסדרת קומדיה או סדרה מוזיקלית2006השחקן הטוב ביותר בסדרת קומדיה או סדרה מוזיקליתפרס אמי לבידור בפריים טייםהשחקן הראשי הטוב ביותר בסדרת קומדיה20102012פרסי בחירת מבקרי הטלוויזיההשחקן הטוב ביותר בסדרת קומדיהפרס אמי לבידור בפריים טייםהשחקן הראשי הטוב ביותר בסדרת קומדיה2016פרסי בחירת מבקרי הטלוויזיההשחקן אורח הטוב ביותר - קומדיהסאטרדיי נייט לייב2018פרס אמי לבידור בפריים טייםהשחקן הראשי הטוב ביותר בסדרת קומדיהתרגיע2024פרס אמי לבידור בפריים טיים

 קישורים חיצוניים 

 נועה רובין, , באתר nrg, 9 ביוני 2009
 מרטין מילר, לוס אנג'לס טיימס, , באתר nrg, 6 באוקטובר 2009







הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:בוגרי אוניברסיטת מרילנד
קטגוריה:במאי טלוויזיה יהודים אמריקאים
קטגוריה:תסריטאי טלוויזיה יהודים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:אתאיסטים יהודים אמריקאים
קטגוריה:סיינפלד
קטגוריה:זוכי אמי בפריים טיים: תסריט לקומדיה
קטגוריה:קומיקאים יהודים אמריקאים
קטגוריה:זוכי פרס גילדת הכותבים של אמריקה: מפעל חיים: פרס לורל להישג כתיבתי בטלוויזיה
קטגוריה:אמריקאים שנולדו ב-1947